 Ọwọ ọlọpàá tẹ lára àwọn afurasi tó kọlu ilú Òffà Ìròyìn tó ni létí wípé àwọn ikọ ọtẹlẹmúyẹ ọlọpàá alágbára ló kó àwọn afurasí apànìyàn náà. Ikọ ọlọpàá tó ní ǹkan ìjà, ìsọrí mẹta ọlọpàá àti àwọn irinsẹ amólè ni ọgá àgbà pátápátá àwọn ọlọpàá kó ráńsẹ sí ìpinlẹ Kwara. Òkú sùn nínú ìṣẹlẹ ìdigunjalè ní Ọffà Kí ní ńǹkan tó ṣẹlẹ ní Ọffà Ìlú Ọffà ní ìpínlẹ Kwara wárìrì lọjọbọ, tí kowéè ké láì ha, nítorí ìṣẹlẹ ìdigunjalè kan tó wáyé nílé ìfowópamọ márùn ún ọtọọtọ ní ìlú náà. Àwọn eeṣin kò kọ ikú adigunjalè náà, tí wọn tó ọgbọn níye ló ṣe ọṣẹ láwọn báńkì náà fún wákàtí méjì àti ààbọ gbáko, èyí tó sọ ọpọ èèyàn di opó àti ọmọ òrukàn. Kí aráyé baà leè mọ pé eré kọ làwọn wá ṣe, àgọ ọlọpàá tó wà ní Owódé làwọn alọkólóhunkígbe yìí ti kọkọ kí wọn kú ilé níbẹ, tí wọn sì rán àwọn ọlọpàá tó wà lẹnu iṣẹ, àwọn èèyàn tó ní ẹjọ ní tésàn náà àtàwọn èèyàn míì tó wà níbẹ sọrun ọsángangan. Guaranty Trust Bank Offa, Kwara state Agbẹnusọ fún olú iléeṣé ọlọpàá, Jimoh Moshood sọ pé wọn gba àwọn ǹkan bíi ẹrọ alágbeká, ẹrọ àtẹléwọ ipad àti káàdì ẹrọ ìbánisọrọ àwọn tí wọn fara gbá padà lọwọ wọn. Nínú àwọn báǹkì ilú Ọffa ni àwọn adigunjalè yìí tí sọsẹ sùgbọn ibi tí ọwọ ti tẹ wọn ni ilú Èkó, Ìbàdàn, Ìlọrin àti Ọffa pẹlú àwọn ǹkan ìjà olóró bíi ìbọn gbúntú alágbára àti àwọn ọta ìbọn. Ara fu mí nígbàtí bàbá gbé Bíbélì ìdílé fúnmi Látarí ikọlù tó wáyé láìpẹ nílu Ọffa, Iléeṣé ọlọpàá ti ìpinlẹ Kwara ti mú àwọn afurasí méjìlá míì tó ní se pẹlú ìkọlù ilú náà láìpẹ. : Ọwọ sìkùn ọba tẹ lára àwọn afurasí tó kọlu ilú Òffà 